ཟླ་བཅུ་བའི་ཚེས་བཅུ་གསུམ་ཉིན།ཞིང་ཆེན་དབུལ་སྐྱོར་གསར་སྤེལ་ཅུའུ་ཡི་ཅུའུ་ཀྲང་མཱ་ཧྥིན་ཧྲིན་གྱིས་ཞིང་ཆེན་དབུལ་སྐྱོར་གསར་སྤེལ་བྱ་བའི་འགོ་ཁྲིད་ཚན་ཆུང་གཞུང་ལས་ཁང་གི་ཚབ་བྱས་ཏེ།དབུལ་ཐར་མཁྲེགས་གཏོར་གྱི་ཕྱོགས་བསྡུས་བྱ་བ་རྗེས་སུ་ལུས་པ་དང་གནད་དོན་འབུར་ཐོན་གནས་པའི་ཕྱོགས་ནས་ཡུས་ཧྲུའུ་གྲོང་ཁྱེར་དང་།རྫ་སྟོད་རྫོང་།རྨ་ཆེན་རྫོང་བཅས་དང་དུས་བཅད་ཁ་བརྡ་བྱས་ནས།ཁུལ་དང་རྫོང་གི་ཏང་ཨུ་དང་སྲིད་གཞུང་གིས་ཏང་ཀྲུང་དབྱང་དང་རྒྱལ་སྲིད་སྤྱི་ཁྱབ་ཁང་།ཞིང་ཆེན་ཏང་ཨུ་དང་སྲིད་གཞུང་བཅས་ཀྱི་དབུལ་སྐྱོར་མཁྲེགས་གཏོར་གྱི་འཐབ་ཇུས་བཀོད་སྒྲིག་གི་རེ་བ་ལྟར།ཆབ་སྲིད་ཀྱི་ལངས་གནས་སྔར་ལས་མཐོར་འདེགས་བཏང་ནས།རྩ་འཛུགས་འགོ་ཁྲིད་ལ་ཤུགས་སྣོན་པ་དང་།མཁྲེགས་གཏོར་གྱི་འགན་འཁུར་དངོས་འབེབས་བྱེད་པ།གནད་དོན་གྱི་རྩ་བ་རྙེད་པར་བྱས་ནས།ཕྱོགས་བསྡུས་བཅོས་སྒྱུར་གྱི་བྱེད་ཕྱོགས་གཏན་འབེབས་བཟོ་བ་དང་།ཤུགས་ཚད་ཆེ་རུ་གཏོང་བ།དུས་ཚོད་ལྟར་དབུལ་ཐར་མཁྲེགས་གཏོར་གྱི་འགན་འཁུར་དུས་ལྟར་ཡོང་འགྲུབ་བྱེད་པར་འགན་སྲུང་བྱེད་དགོས་པའི་སྐུལ་མ་བཏང་།ཡུས་ཧྲུའུ་བོད་རིགས་རང་སྐྱོང་ཁུལ་དང་མགོ་ལོག་བོད་རིགས་རང་སྐྱོང་ཁུལ་སྲིད་གཞུང་གི་ཁག་བགོས་འགན་འཁུར་བློ་མཐུན་དང་ཁུལ་དང་རྫོང་གི་གཙོ་འགན་འཁུར་བའི་བློ་མཐུན་རྣམས་ཀྱིས་གླེང་མོལ་དང་ལེན་བྱས།